jkorsvik/nowiki_second_scrape_merged huggingface dataset:
DS «Forlandet»

DS «Forlandet» er et veterandampskip som ligger i Sandefjord for restaurering.
Skipet ble bygget i 1921 som en hvalbåt med navnet «Foca» av Bokerøens Skibsbyggeri i Svelvik i oppdrag av hvalfangstselskapet Compañía Argentina de Pesca i Buenos Aires i Argentina. Maskinen, 650 IHK Triple 3-sylindret dampmaskin og kjelen ble installert av Bergens Mekaniske Verksted. «Foca» ble stasjonert i Grytviken på Sør Georgia. 
I 1927 ble skipet ombygd for oljefyring og kunstig trekk. Den fanget nå i et par sesonger for kokeriet Ernesto Thornquist. De drev fangst utenfor Patagonia.Hvalfangstselskapene Atlas og Odd kjøpte «Foca» i 1929. Den ble omdøpt til «Femern» og var bøyebåt for kokeriet Solglimt av Larvik i to sesonger. I 1931 ble den videresolgt til Framnæs Mekaniske Værksted i Sandefjord. Planen var at den skulle drive hvalfangst i Nordishavet og den fikk navnet «Forlandet». Driften kom ikke igang, og skipet ble liggende i opplag i til 1935, da ble den ombygd av Framnæs Mekaniske Værksted til taubåt. I 1983 ble skipet solgt som veteranskip til Jon Schrøder og Carl Frederik Thorsager, senere til Stiftelsen Norsk Fartøyvern.I februar 2016 ble skipet solgt tilbake til Sandefjord og kjøpt av Stiftelsen Sandefjord Kystkultursenter (SSK). Den ligger på den plassen den hadde da den var taubåt for Framnæs Mekaniske Værksted.I 1990 ble «Forlandet» erklært verneverdig av riksantikvaren.


== Galleri ==

		
		


== Referanser ==


== Eksterne lenker ==
«Forlandet» www.sjohistorie.no
«Forlandet» lardex.net
Croc: Legend of the Gobbos

Croc: Legend of the Gobbos (også kjent som kun Croc, eller i Japan som Croc! Pau-Pau Island) er et tredje-persons, 3D plattformspill utviklet av Argonaut Software og utgitt av Fox Interactive i 1997. Spillet ble produsert og utgitt for Game Boy Color, Sony PlayStation, Sega Saturn, og Microsoft Windows.
Hovedpersonen er en grønn krokodille som heter Croc, som må komme seg gjennom flere baner som foregår på forskjellige øyer over hele Gobbo Valley. Nivåene består av forskjellige mindre under-seksjoner som foregår både over land og under jorden (og av og til under vann) som er full av forskjellige fiender og andre hindringer som forsøker å hindre Croc. Enkelte etapper inneholder også større fiender kjent som "Guardians" som Croc må beseire for å komme videre til neste område.
Forskjellige samleobjekter er spredt over samtlige etapper, inkludert små, grå krystall-lignende kuler som fungerer som Crocs kan bruke for å få bedre helse, og røde hjerter som gir spilleren et ekstra liv. Crocs evner til å manøvrere er sammenlignbare med Mario fra Super Mario 64 De primære bevegelsesmetoder er å løpe, hoppe, klatre eller svømme.


== Handling ==
Kong Rufus, leder for en gruppe skapninger kalt Gobbos, ser på en soloppgang over Gobbo-dalen når han legger merke til en stor kurv med en krokodille som flyter nedover en elv. Kong Rufus og hans innbyggere, Gobbos, bestemmer seg for å la krokodillen vokse opp som en av deres egne. Men krokodillen, som snart får kallenavnet Croc, vokser seg hele tiden større og blir til slutt mye større enn de andre Gobbos. En dag invaderer baron Dante og hans skurker, kjent som Dantinis, Gobbo Valley og begynner å terrorisere Gobbos, fanger dem og låser dem inn i bur.
Midt i alt dette kaoset får Kong Rufus tak i en magisk gul fugl ved navn Beany, som bruker sine magiske evner for å transportere Croc til sikkerhet, rett før kong Rufus blir snappet av Baron Dante. Dante og hans håndlangere tar snart fullstendig overtak over hele Gobbo Valley, og alle Gobbos. Croc legger deretter ut på et oppdrag for å frigjøre Gobbos og landsbyen deres - og til slutt beseire Baron Dante.


== Eksterne lenker ==
(en) Croc: Legend of the Gobbos hos MobyGames 
(en) Croc: Legend of the Gobbos på Internet Movie Database 
(en) Croc: Legend of the Gobbos på Behind The Voice Actors 
(en) Croc: Legend of the Gobbos hos Giant Bomb 
(en) Croc: Legend of the Gobbos hos GameSpot 
(en) Croc: Legend of the Gobbos hos IGN 
(en) Croc: Legend of the Gobbos hos GameFAQs 
(en) Croc: Legend of the Gobbos hos GameFAQs
Politikkåret 1700

Politikkåret 1700 er en oversikt over hendelser, valg, fødte og avdøde personer med tilknytning til politikk i 1700.


== Hendelser ==
25. mars ble London-traktaten signert som var et forsøk på gjeninnføre den pragmatiske sanksjonen etter at hertug Josef Ferdinand av Bayern døde. Dette hadde gjort den første delingsavtalen, Haag-traktaten fra 1698, ugyldig.
17. juni – Den lovgivende forsamlingen i Massachusetts gir en frist på tre måneder for katolske prester å forlate kolonien alternativet er dødsstraff
8. august – Traventhal-freden som var sluttet mellom Danmark-Norge og Holstein-Gottorp på slottet Traventhal vest for Lübeck, avsluttet Krigen i 1700.


== Fødsler ==


== Dødsfall ==


== Referanser ==
Aiako Harria

Aiako Harria (spansk Peñas de Aya) er et fjell øst for byen Oiartzun i Baskerland i Spania. Andre nærliggende byer er Irun i nord og Lesaka i øst. Massivet består av tre topper som strekker seg 4 km fra nord til sør. Disse er Irumugarrieta (806 moh.), Txurrumurru (821 moh.) og Erroilbide (832 moh.). Den karakteristiske utformingen er lett synlig fra andre siden av Bayonne i nord. 
Fjellet er knyttet til flere sagaer og baskisk mytologi og her finnes flere forhistoriske steinsirkler og bautasteiner. 


== Eksterne lenker ==
Stiar i Aiako Harria
Arditurrigruvene
DS «Thorolf»

DS «Thorolf» er et veterandampskip. Det er Skandinavias eldste gjenværende dampskip av tre. Det befinner seg i Sula i Møre og Romsdal.
Skipet ble bygget i 1910–1911 av Andreas Svoldal i Rosendal, og ble ferdigbygd ved Brunholmen Mekaniske Verkstad i Ålesund. Det ble brukt til forretningstransport for O.A. Devolds Sønner i Langevåg til det forliste på 1960-tallet. Det ble senere overtatt av andre eiere og reparert, og i 1988 ble det overtatt av stiftelsen D/S Thorolf's Venner i Langevåg.
I 1990 ble «Thorolf» erklært verneverdig av Riksantikvaren.I 1997 ble skipet valgt av Sula kommune som kommunens kulturminne.
Den 31. juli 2018 gikk det på grunn ved Skjerjehamn på vei til Fjordsteam ved Bergen. Den ble trukket av skjæret av RS «Kristian Gerhard Jebsen».


== Referanser ==


== Eksterne lenker ==
Stiftelsen D/S Thorolf`s Venner
Judi Trott

Judi Trott (født 11. november 1962 i Plymouth, England) er en engelsk skuespiller, mest kjent for rollen som Lady Marian av Leaford i den populære TV-serien Robin of Sherwood fra 1980-tallet. Trott startet sin karriere som ballettdanser, og studerte ved Royal Ballet School i England. Hun ble senere utdannet som skuespiller ved London Studio Centre og fikk sin første rolle som skuespiller i filmen Heaven's Gate i 1980.


== Referanser ==


== Eksterne lenker ==
(en) Judi Trott på Internet Movie Database 
(sv) Judi Trott i Svensk Filmdatabas 
(fr) Judi Trott på Allociné 
(en) Judi Trott på AllMovie 
(en) Judi Trott hos The Movie Database
Norway Pelagic

Norway Pelagic (OSE: NPEL) er en norsk produsent og eksportør av pelagisk fisk, som sild, makrell og lodde, fanget hovedsakelig i Nordsjøen, Norskehavet og Barentshavet. Totalt råstoffmottak er omtrent 50% av totale leveranser i Norge av all pelagisk fisk til menneskemat. Norway Pelagic ASA er notert på Oslo Børs, og har sitt hovedkontor i Ålesund.


== Virksomhet ==
Norway Pelagic har eierskapsinteresser i femten produksjonsanlegg langs norskekysten. Heleide anlegg ligger på Sommarøy, Lødingen, Bodø, Liavåg, Selje, Måløy (3 anlegg), Kalvåg, Florø, Austevoll og Karmøy. Delvis eide anlegg er Modolv Sjøset AS, Træna, Sir Fish AS, Sirevåg, og North Capelin Honningsvåg AS, Honningsvåg. I tillegg eier selskapet 25% av aksjene i selskapet Shetland Catch Ltd, Shetland, UK. Selskapets hovedvirksomhet er produksjon av rundfrossen og fileter av sild, rundfrossen makrell og lodde. Andre produkter er hestmakrell, makrellfilet, og rogn fra sild og lodde. Nesten hele produksjonen går til eksport, og de ​​viktigste markedene er Japan, Russland, Ukraina og Tyskland.
I 2009 ble Marine Stewardship Council-sertifisering tildelt Norway Pelagic for sin Chain of Custody Standards. De sertifiserte fiskerier er norsk vårgytende sild, nordsjøsild og makrell. Denne sertifiseringen garanterer at alle Norway Pelagics produkter av disse artene stammer fra bærekraftige fiskerier. I april 2012 ble imidlertid sertifiseringen av makrell suspendert, på grunn av kvotekonflikt mellom Norge/EU og Island/Færøyene.


== Historikk og begivenheter ==

Norway Pelagic ASA ble etablert i 2007 gjennom en fusjon mellom Domstein Pelagic, Global Fish, Bergen Fiskeindustri, Koralfisk og Bernt Hansens Eftf. Ett år senere, i juni 2008, ble selskapet notert på Oslo Børs. I 2009 kjøpte Norway Pelagic Fryseriet i Lødingen, en produsent av sildeprodukter og lodde. I 2010, kjøpte Norway Pelagic også Emy Fish og Brødr Myhre, to fabrikker i Måløy som spesialiserer seg på filetprodukter.
I juli 2010 kjøpte Austevoll Seafood ASA Domstein ASAs aksjer, og ble største aksjonær. I juni 2011 ble Austevoll Fisk AS fusjonert med Norway Pelagic AS som i praksis integrerte Austevolls pelagiske virksomhet for menneskemat i Norway Pelagic. Fusjonen ble gjennomført med oppgjør i Norway Pelagic-aksjer I august 2011 ble hovedkontoret flyttet fra Måløy til Ålesund.


== Referanser ==


== Eksterne lenker ==
Norway Pelagic
Torskeholet

Torskeholet er en bukt i Frierfjorden mellom fastlandet og Balsøya som nå har blitt et bevart kulturminneområde ettersom det hadde vært et havneområde fram til 1700-tallet. Tidligere var det et sund mellom Flakvarpbukta og Frierfjorden ikke langt fra Porsgrunn ved munningen av både Herre- og Skiensvassdraget, som fungerte som en naturhavn for sjøfarten. Sundet mellom Flakvrap og Balsøya grodde igjen av sedimenter, og havnen ble oppgitt.
Da det var besluttet å utbygge distriktet for utvidelse av havneterminal i 2001, ble Torskeholet utpekt som et industritomt. Bukta skulle fylles med stein. Under de arkeologiske undersøkelsene ble rester av til sammen 12 fartøy funnet, datert til perioden 1500 til 1900-tallet. Funnene består av lasteprammer og lektere som tidligere var brukt for transport på elvene og omlasting på fjorden til større lastefartøyer. Omlastning av varer fra lektere og prammer til havgående handelsfartøy fortøyet i Flakvarpbukta og Torskeholet var vanlig i seilskutetiden. Seilleden fra Skagerrak opp til Skien og Herre hadde flere omlastningshavner, blant annet Torskeholet, som lå ved Voldsfjorden med Herre og Bolvik. I 1784 skrev Bartholomæus Herman Løvenskiold:
Voldsfjorden forbi Blasar - øen og Røra eyendeler på den ene side, der losses allene malmsom med samme skuder dertil indføres fra de Vesterlendske Gruber og derfra udprammes kull og jern til Herre - hamrene fra Volds mars-ovn, der ligger til vand en halv mil fra hamrene [...] Skibe med svære ladninger kan ei seile forbi Torsbierget, men der nedenfor må indtage den endelige ladning.
Etter landskapet hadde forandret seg med et eid mellom fastlandet og Balsøya, ble naturhavnen etter hvert oppgitt. Torskeholet har vært skånet for menneskeskapte landskapsendringer i nyere tid etter å ha vært brukt som havn og opplagssted i flere århundrer. I 2004 fastslo Miljøverndepartementet at utbyggingen ikke er mulig i området som deretter ble et friområde og tursted. Den lokale kommunen i samarbeid med Norsk Maritimt Museum tilrettelegger stedet (Torskeholet og Balsøya) for allmennheten med stier og parkeringsplass for adkomst. Det ble også satt opp skilter om kulturminneområdet.
Under vann i dette havneområdet finnes tolv registrerte vrak som er av typer det er lite kunnskap om, med uvanlig gode bevaringsforhold på stedet. Skiensvassdraget tilfører så mye ferskvann i farvannet utenfor Balsøya at båtvrakene er beskyttet mot pælemarken fra saltvannet. En slik konsentrasjon av båt- og skipsfunn innen et lite område er sjeldent i Norge, også med et bevart maritimt kulturlandskap som ikke hadde vært berørt. En rekke spor og kilder viser til at Balsøya og omkringliggende områder hadde sett maritime aktivitet langt tilbake i forhistorisk tid.


== Eksterne lenker ==
Vern av skipskirkegård i Torskholet
Skilting av kulturminner under vann på land
Skiltet på Torskeholet
Haag-traktaten (1698)

Haag-traktaten eller den første delingsavtalen ble undertegnet 11. oktober 1698 mellom England og Frankrike. Avtalen prøvde å løse problemstillinga om hvem som skulle arve den spanske tronen og foreslo hertug Josef Ferdinand av Bayern som arvingen. Avtalen fastsatte derimot også at Ludvig, le Grand Dauphin (den franske arveprinsen), skulle få Napoli, Sicilia og Toscana og den tysk-romerske keiseren Karl VI skulle få Nederlandene. Hertug Leopold av Lorraine skulle få Milano mot at han avsto Lorraine og Bar til dauphinen. 
Den første delingsavtalen ble ugyldig da Josef av Bayern døde. Det ble gjort forsøk på en andre delingsavtale i 1699, som erkehertug Karl avslo fordi Italia ikke ble gitt til Østerrike. Kong Karl II av Spania godtok ikke avtalen, siden avtalen delte opp Det spanske imperiet, og han testamenterte alle områdene sine til den andre sønnen til dauphinen, Filip, hertugen av Anjou. Da Karl døde, ga kong Ludvig XIV av Frankrike opp denne avtalen, testamentet ble motarbeidet (med tvang) og en lang og kostbar krig som involverte hele Europa, den spanske arvefølgekrigen, startet i 1701.


== Se også ==
 London-traktaten, den andre delingsavtalen i  1700.
Den spanske arvefølgekrigen
Nancy Travis

Nancy Travis (født 21. september 1961 i New York City) er en amerikansk skuespiller. 
Travis er kjent for sine ledende roller i filmen Three Men and a Baby (1987) og i oppfølgeren Three Men and a Little Lady (1990), Air America (1990), Internal Affairs (1990), So I Married en Axe Murderer (1993) Greedy (1994) og Fluke (1995). Hun er også kjent for sine roller i TV-seriene Almost Perfect (1995–1997), Becker (2002–2004) og The Bill Engvall Show (2007–2009). I 2011 opptrådte Travis i TV-seriene Grey's Anatomy og How I Met Your Mother. I 2011, begynte Travis hos kanalen ABC i programmet Last Man Standing der hun spilte mot Tim Allen.


== Referanser ==


== Eksterne lenker ==
(en) Nancy Travis på Internet Movie Database 
(sv) Nancy Travis i Svensk Filmdatabas 
(da) Nancy Travis på Filmdatabasen 
(da) Nancy Travis på Scope 
(fr) Nancy Travis på Allociné 
(en) Nancy Travis på AllMovie 
(en) Nancy Travis hos Rotten Tomatoes 
(en) Nancy Travis hos The Movie Database 
(en) Nancy Travis hos Internet Broadway Database 
(en) Nancy Travis hos Behind The Voice Actors
Blåøyd tigerciklide

Blåøyd tigerciklide (Cryptoheros spilurus) er en art av ciklider i gruppen Cryptoheros. Den ble tidligere regnet som et medlem av Archocentrus.
Den er en ferskvannsfisk som finnes i Mellom-Amerika, fra Belize til Nicaragua.
Den blir opptil 12 cm lang og trives med en vanntemperatur på 22-32o C.
Den foretrekker grunne områder med sand-, mudder- og steinbunn i innsjøer og sakteflytende partier i elver.


== Eksterne lenker ==
(en) blåøyd tigerciklide – oversikt og omtale av artene i WORMS-databasen 
(en) blåøyd tigerciklide i Encyclopedia of Life 
(en) blåøyd tigerciklide i Global Biodiversity Information Facility 
(en) blåøyd tigerciklide hos FishBase 
(en) blåøyd tigerciklide hos NCBI 
(en) Cryptoheros spilurus (Günther, 1862) Blue-eye cichlid - FishBase
Politikkåret 1698

Politikkåret 1698 er en oversikt over hendelser, valg, fødte og avdøde personer med tilknytning til politikk i 1698.


== Hendelser ==
23. januar – Georg Ludvig (som i 1714 blir kong Georg I av Storbritannia) blir kurfyrste av Hannover.
5. september – Tsar Peter I av Russland innfører skatt på skjegg for å få bøndene til å oppgi asiatiske skikker.
11. oktober – Haag-traktaten undertegnes mellom England og Frankrike. Avtalen prøvde å løse problemstillinga om hvem som skulle arve den spanske tronen og foreslo hertug Josef Ferdinand av Bayern som arvingen.
16. november – En kongress i Sremski Karlovci starter diskusjonene om en traktat mellom Det osmanske rike og den hellige liga.


== Fødsler ==
26. september – William Cavendish, engelsk politiker,  hertug av Devonshire (død 1755)


== Dødsfall ==
23. januar  Ernst August, kurfyrste av Hannover (født 1629)
14. mars Claes Rålamb svensk politiker og friherre (født 1622)
		
		
		


== Se også ==
Stuart Townsend

Stuart Townsend (født 15. desember 1972) er en irsk skuespiller og regissør. 
Townsend studerte ved Gaiety School of Acting i Dublin der han fikk sin ikke-profesjonelle scenedebut i skolens produksjon av Colin Teevan's Tear Up The Black Sail i 1993. Hans profesjonelle scenedebut var i True Lines fra 1994, regissert av John Crowley. I 1997 fikk Townsend en ledende rolle i den britiske filmen Shooting Fish.


== Referanser ==


== Eksterne lenker ==
(en) Stuart Townsend – kategori av bilder, video eller lyd på Commons 
(en) Stuart Townsend på Internet Movie Database 
(sv) Stuart Townsend i Svensk Filmdatabas 
(da) Stuart Townsend på Filmdatabasen 
(da) Stuart Townsend på Scope 
(fr) Stuart Townsend på Allociné 
(en) Stuart Townsend på AllMovie 
(en) Stuart Townsend hos The Movie Database
Mao Yushi

Mao Yushi (kinesisk: 茅于轼, pinyin: Māo Yúshì, født 14. januar 1929 i Nanjing i Kina) er en kinesisk mikroøkonom. Han ble kritisk til Mao Zedong på et tidlig tidspunkt, og ble derfor brennemerket som høyreavviker i 1950-årene. 
Han ble uteksaminert i 1950 fra Shanghai Jiaotong-universitet som maskiningeniør. Han begynte så som lokomotivfører ved Qiqihars jernbaneandninistrasjon til han i 1955 ble forskningsingeniør ved Instituttet for jernbaneforskning i Beijing med lokomotivtermodynamikk og togmotstand som spesialfelter. Der virket han til 1984. 
Fra slutten av 1970-årene begynte han å beskjeftige seg om matematisk økonomi og utarbeidet den matematiske metode for prinsippet for optimal allokasjon i 1979.
Mao Yushi har innehatt stillinger ved Harvard University i USA og ved Beijings økonomiske institutt. I 1993, etter at han sluttet ved Det kinesiske akademi for samfunnsvitenskap (CASS), lanserte han det første kinesiske ikke-statlige mikrokredittprogram for fattige landsens bønder. Han har vært formann for Unirule Institute of Economics siden 1999 (en uavhengig tankesmie som arbeider for utvidelse av markedsøkonomi og reformer innen den nasjonale økonomiske politikk), og har blant annet engasjert seg for energisparing og «grønn» økonomi.
Han undertegnet i 2008 det samfunnskritiske Charta 08, og protesterte også på fengselsdommen mot Liu Xiaobo.
Den 4. mai 2012, ble Mao Yushi tildelt Cato-instituttets Milton Friedman-pris for Frihetens Fremme, for sitt arbeid innen klassisk liberalisme og for fri markedsøkonomi.


== Referanser ==


== Eksterne lenker ==
China Daily videointervju med Mao Yushi om lavkarbonutvikling
Årefjordskipet

Årefjordskipet er restene etter et skip fra middelalderen som ble funnet ved grøfting på gården Gunnarsby ved Årefjorden i Rygge i 1960. Det ble dels undersøkt fram til 1970, deriblant av Arne Emil Christensen. Det var blitt delt i to under grøftingsarbeidet der det ligger 200 m fra sjøen. Fartøyet har ikke blitt utgravet, og det er lite som er kjent om skipet, deriblant størrelsen. En C14-datering tatt fra drevet mellom bordgangene har vist at skipet trolig ble bygd i perioden 1120-1320.
De arkeologiske undersøkelsene var meget begrenset; løse fragmenter og tre bordganger har blitt funnet og dokumentert i grøfta, siden 1991 er funnstedet ansett for å være fredet av Østfold fylkeskommune. Bordgangene har vært klinket med jern mens et spantfragment var festet med trenagler. Årefjordskipet er ikke undersøkt eller utgravet siden 1970 fram til nå (mai 2011).


== Litteratur ==
Dag Nævestad, artikkel «Lokaliserte middelaldervrak i Øst-Norge» i Norsk Sjøfartsmuseum Årbok 1998.
Stavanger skytterlag

Stavanger skytterlag er et skytterlag som holder til på Madla i nærheten av Sjøforsvarets base KNM Harald Haarfagre. Laget ble stiftet 7. desember 1861 og er Stavangers eldste idrettslag ved siden av Stavanger Turnforening. Av sportslige prestasjoner har laget hatt deltakere på kongelaget, skytterprins, norgesmestre i felt og nordiske mestre. Madla skytebane er lagets skytebane hvor det skytes på 15 m (vinterstid), 100 m og 200 m. Det arrangeres også trening og skyteprøve for jegere.


== Referanser ==


== Eksterne lenker ==
Lagets nettsted
Labastide-du-Vert

Labastide-du-Vert er en kommune i departementet Lot i regionen Occitanie sør i Frankrike.


== Befolkningsutvikling ==
Antall innbyggere i kommunen Labastide-du-Vert


== Referanser ==


== Eksterne lenker ==
(en) Labastide-du-Vert – kategori av bilder, video eller lyd på Commons
Bertie Auld

Robert «Bertie» Auld (født 23. mars 1938, død 14. november 2021) var en skotsk tidligere fotballspiller og manager, som kanskje er mest kjent som en av spillerne hos Celtics «Lisbon Lions»-lag i 1967. Som spiller fikk han mer enn 200 ligakamper i Skottland for Celtic, Dumbarton og Hibernian, og flere enn 100 ligakamper i England med Birmingham City. Han fikk også tre landskamper for Skottland tidlig i karrieren. Som manager jobbet han for Partick Thistle, Hibernian, Hamilton Academical og Dumbarton.


== Unge år og spillerkarriere ==
Auld ble født i Maryhill, Glasgow. Han sluttet seg til Celtic for første gang i mars 1955 fra det lokale amatørlaget Maryhill Harp, der han ble omskolert fra forsvarsspiller til ving. Hans noe vrange karakter og dårlige disiplin påvirket imidlertid utviklingen av karrieren, og etter at han hadde tilbrakt én sesong på utlån til Dumbarton, ble han solgt til Birmingham City i 1961 for £15.000. Med klubben fra Midlands vant han ligacupen i 1963, og han spilte også i finalen i UEFA-cupen (Inter-Cities Fairs Cup) i 1961, der Birmingham ble slått 4–2 sammenlagt av den italienske klubben AS Roma.I 1965 returnerte Auld til Celtic i en £12.000-avtale, sannsynligvis etter initiativ av Jock Stein, som ennå ikke hadde blitt utnevnt til Celtic-manager. Siden Auld ikke lenger ble betraktet som vingspiller, utgjorde han nå en midtbaneduo sammen med Bobby Murdoch. Han ble en integrert del av laget som vant hele ni ligamesterskap, så vel som Europacupen i 1967. Før kampen mot det italienske mesterlaget Inter Milan sang Auld en versjon av The Celtic Song i spillertunnelen, til stor glede for Inter-spillerne. Auld forlot Celtic igjen i 1971, og denne gangen sluttet han seg til Hibernian på en fri overgang. Da han var på Easter Road, kombinerte han sin rolle som spiller med å være trener, og etter hvert fokuserte han bare på den siste rollen.


== Managerkarriere ==
Han startet sin karriere som manager i 1974, da han ble utnevnt av Partick Thistle, og der skulle han fortsette som manager i seks sesonger. Han returnerte til Edinburgh som Hibs-manager i 1980, i et forsøk på å gjenreise klubben etter nedrykket i 1979–1980-sesongen. Han lyktes i denne oppgaven, men ble erstattet av Pat Stanton i 1982. Deretter var han i ett år manager for Hamilton Academical, før han returnerte for å lede Partick i et kort andre forsøk i 1986. Hans siste managerstilling var hos Dumbarton FC


== Arbeid i media ==
Den tidligere midtbanespilleren er jevnlig gjest på Celtic TV, den offisielle TV-kanalen til Celtic FC.


== Æresbevisninger ==
I november 2009 ble Auld inkludert i skotsk fotballs Hall of Fame.


== Referanser ==


== Eksterne lenker ==
(en) Bertie Auld – UEFA 
(en) Bertie Auld – Transfermarkt 
(en) Bertie Auld – national-football-teams.com 
(en) Bertie Auld – WorldFootball.net 
(en) Bertie Auld – EU-Football.info 
(en) Bertie Auld – Skottlands fotballforbund